เจ๊บิ เปาะเปี๊ยะสด ตลาดพลู : เป็นอีกหนึ่งร้านรถเข็นในตลาดพลู ที่เปิดขายมาตั้งแต่ปี 2510 และเป็นร้านที่มีคนมาต่อคิวรอทานที่ร้าน หรือสั่งใส่กล่องกลับบ้านกันเยอะร้านนึงเลยครับ ผมไปทานช่วงเที่ยงๆ ที่โชคดีว่าของยังไม่หมด เลยมีโอกาสได้ชิมครับ ร้านเป็นรถเข็นเล็กๆ และมีโต๊ะนั่งอยู่โต๊ะเดียวเลยครับ

ร้านนี้ทำสดจานต่อจานเลย จานนึงจะมี 3 ชิ้นครับ ใส่ทั้งแตงกวา ถั่วงอก หมูตั้ง กุนเชียง เต้าหู้ ไข่ซอยแล้วหลังจาดราดน้ำจิ้มแล้ว ก็ใส่กุนเชียง เต้าหู้ ไข่ซอย และเนื้อปู เพิ่มเข้ามาให้อีกครับ ราคา (40 บาท) ถือว่าเครื่องแน่นๆเลยครับ ทั้งในไส้เอง รวมถึงที่โรยหน้ามาให้อีก เวลาทานให้ทานกับพริกน้ำส้มหน่อย เพื่อมาตัดรสน้ำราดดีเลยครับ และกุนเชียงร้านนี้อร่อยดีด้วย

ร้านอยู่ซอยเทอดไท 18 ครับ เป็นรถเข็นติดกับทางตลาดสดครับ 
